ফাগ-মো-গ্রু-পা রাজবংশ প্রতিষ্ঠা করেন তা'ই-সি-তু-ব্যাং-ছুব-র্গ্যাল-ম্ত্শান। ইউয়ান সাম্রাজ্যের শেষ সময়েও তা'ই-সি-তু-ব্যাং-ছুব-র্গ্যাল-ম্ত্শানের সঙ্গে ইউয়ান সম্রাটরা কেন্দ্রীয় ও আঞ্চলিক সরকারে সম্পর্ক রক্ষা করতেন। কিন্তু তা'ই-সি-তু-ব্যাং-ছুব-র্গ্যাল-ম্ত্শানের উদ্দেশ্য ছিল ট্যাং রাজবংশের আমলে তিব্বত সাম্রাজ্যের অতীত গৌরব ফিরিয়ে এনে তিব্বতীদের মধ্যে জাতীয়তাবাদী মনোভাব সৃষ্টি করা এবং তিব্বতে মঙ্গোল শাসনের অবসান ঘটানো। তিনি তিব্বত সাম্রাজ্যের মহান সম্রাট স্রোং-ব্ত্সন-স্গাম-পোর প্রশাসনিক ব্যবস্থা ও বিচারব্যবস্থার নীতি গ্রহণ করেন। তিনি ইউয়ান সাম্রাজ্যের দ্বারা প্রচলিত তিব্বতের তেরোটি প্রশাসনিক বিভাগকে বাতিল করে মধ্য তিব্বতকে বিভিন্ন র্দ্জোং () বা জেলায় বিভক্ত করেন।র্দ্জোং-দ্পোন () জেলার প্রধানদের প্রাচীন তিব্বত সাম্রাজ্যের সময়ের রীতিনীতি ও আচার অনুষ্ঠান পালন করতে হত এবং প্রাচীন পোশাক রীতি মেনে চলতে হত। তা'ই-সি-তু-ব্যাং-ছুব-র্গ্যাল-ম্ত্শান দ্বারা প্রচলিত আইন ব্যবস্থা বিংশ শতাব্দী পর্যন্ত তিব্বতে প্রচলিত ছিল।

পরবর্তী পঞ্চাশ বছর
রাজবংশ প্রতিষ্ঠা
প্রভাব হ্রাস ও পতন
রিং-স্পুংস-পা রাজবংশের সাথে বিরোধ